בכפר סבא חיים 22 אלף פנסיונרים, והעירייה עובדת על תוכנית אב ייעודית - צומת השרון כפר סבא
בכפר סבא חיים 22 אלף פנסיונרים, והעירייה עובדת על תוכנית אב ייעודית
עיריית כפר סבא מזמינה תושבים ותיקים להשתתף בכנס שולחנות עגולים לקראת הכנת תוכנית אב להפיכת כפר סבא לעיר "ידידותית גיל"
פורסם בתאריך: 7.2.18 19:09
עיריית כפר סבא מזמינה אזרחים ותיקים תושבי העיר לכנס שיתוף ציבור לקראת הכנת תכנית האב העירונית לאזרחים וותיקים. הכנס הכנס יתקיים ביום שלישי הבא (13.2) בשעה 16:00, בבית התרבות ע"ש רייזל, ברחוב גאולה 12 בכפר סבא.
את הכנס מוביל אגף קהילה, רווחה ונוער בשיתוף עם אגף שירות והסברה ויועצת העירייה לנושא אזרחים ותיקים. בכנס ידונו בנושאים הקשורים לגיל השלישי ובין השאר בבריאות וקידום אורח חיים בריא, כלכלה ותעסוקה, מרחב ציבורי פיזי, קהילה, חברה ופנאי. הדיון הפתוח יתקיים סביב שולחנות עגולים, לקראת גיבוש תכנית אב עירונית לאזרחים וותיקים, שאמורה להשפיע על חייהם במגוון רחב של תחומי החיים בעיר.
"אוכלוסיית האזרחים הוותיקים בכפר סבא מונה 22,000 איש ואישה ושיעורם בקרב תושבי העיר גבוה בהרבה מהממוצע הארצי", מסרה העירייה, "עירית כפר סבא השכילה להבין כי צריך להיערך בצורה מתוכננת לגידול המרשים במספר התושבים המבוגרים ולשם כך נבנית תוכנית אב שבוחנת את הצרכים העתידיים ומגישה תכניות פעולה בהתאם. השאיפה היא להפוך את כפר סבא לעיר ידידותית גיל ולאפשר לתושבים לקחת חלק בהחלטות שתתקבלנה.
צאלה וקסמן גונן סמנכ"לית השירות אומרת: "שיתוף הציבור לאזרחים הוותיקים נועד למפות את הצרכים של האזרחים הוותיקים בעיר ולייצר עבורם תכנית ממוקדת במגוון רחב של תחומי ענין. אני שמחה שניתנה לנו הזכות להיות שותפים ביצירת תכנית אב כוללנית שכזאת שעתידה להשפיע על פלח גדול של אוכלוסיית העיר".
רוזי נוימן, ממלאת מקום מנהלת אגף קהילה, רווחה ונוער: "אני שמחה שבעיריית כפר סבא אנו מובילים מהלך לכתיבת תכנית אב רחבה שתיתן מענים לטווח הקצר ולטווח הארוך לאזרחים ותיקים, אוכלוסייה ההולכת וגדלה בעיר . מדובר באוכלוסייה שרוצה ויודעת לצרוך שירותים ומתפקידינו לייצר עבורם מענים מספקים ואיכותיים. באמצעות כנס שיתוף ציבור אנו משלבים בחשיבה את התושבים, שהם בעצם הלקוחות שלנו ויחד נגבש המלצות שישמשו אותנו לגיבוש תכנית שתיתן מענה למגוון הצרכים שיעלו".
פרטים והרשמה במרכז השירות- בטלפון 09-7640881 בימים א'-ה ' בין השעות 9:00-12:00, 16:00-19:00 ובמייל [email protected]